River av Joni Mitchell

«River» er ein song av den kanadiske visesongaren Joni Mitchell, gjeve ut på albumet hennar Blue frå 1971. Songen var skriven på piano og er blitt ein standard for artistar innan mange sjangrar, og har òg blitt ein populær julesong. Sjølv om han aldri kom ut på singel er «River» den nest mest innspelte songen til Mitchell av andre artistar.

 Bakgrunn og komposisjon 
Songen handlar om eit kjærleiksforhold som nyleg har tatt slutt, og songaren ynskjer å kome bort frå dei smertefulle, kjenslemessige banda sine. Ein trur at songen er inspirert av forholdet ho hadde til Graham Nash frå 1968 til 1970. Sjølv om songen er sett til juletid, handlar han ikkje om jul, men er likevel blitt ein slags moderne julesong. Forfattaren Will Blythe meiner at songen var inspirert av ein gong Mitchell vitja Chapel Hill i lag med dåverande kjærasten James Taylor og song julesongar i lag med familien hans.

Pianoakkompagnementet låner kraftig frå melodien til julesongen «Bjelleklang».

 Andre versjonar 
«River» er den nest mest innspelinge songen til Mitchell, bak «Both Sides, Now», og har ofte vore med på julemusikkalbum av både pop-, vise- og jazzartistar.

Linda Ronstadt spelte inn ein versjon i 2000 på albumet hennar A Merry Little Christmas. Robert Downey jr. spelte songen på Ally McBeal. Han vart spelt av Barry Manilow i 2002 på albumet A Christmas Gift of Love der kjønnet vart byta om i eine verset. Songen nådde 17. plassen på den amerikanske Adult Contemporary-lista. Sarah McLachlan spelte songen i 2006 på albumet hennar Wintersong og gav han ut på singel. Versjonen hennar nådde 71. plassen på Billboard Hot 100 og åttandeplassen på Adult Contemporary-lista. Den amerikanske visesongaren James Taylor spelte inn songen i 2006 på studioalbumet James Taylor at Christmas. Han hadde først høyrt songen då Joni Mitchell spelte songen for han i huset hennar i 1970. Den amerikanske jazzsongaren Madeleine Peyroux spelte inn songen i ein duett med k.d. lang i 2006 på albumet hennar Half the Perfect World.

I 2017 spelte Sam Smith inn songen som ein del av Spotify Singles-serien. Smith-versjonen vart spelt inn i RAK Studios i London.

Ein versjon av Judy Collins kom ut i 2019 i lag med Jonas Fjeld på albumet deira Winter Stories.

27. desember 2019 nådde ein versjon av Ellie Goulding toppen av UK Singles Chart.

I 2020 spelte Olivia Rodrigo inn songen på High School Musical: The Musical: The Holiday Special.

Ein versjon omsett av Endre Ruset til norsk vart spelt inn av Marthe Valle og gjeve ut under namnet «Fjord» på singel i 2017. 

Salslister
Joni Mitchell-versjonen
 Liste (2019) Plassering

Glee Cast-versjonen
 Liste (2011–2012) PlasseringUS Holiday Digital Song Sales (Billboard) 33

Ellie Goulding-versjonen
 Liste (2019) Plassering

Salstrofé

Kjelder

Denne artikkelen bygger på «River (Joni Mitchell song)» frå ,  den 23. januar 2021. 
 oppgav desse kjeldene:

Bakgrunnsstoff
 Teksten på den offisielle nettsida til Joni Mitchell.

Kategori:Songar frå 1971
Kategori:Joni Mitchell-songar
Kategori:Julesongar
Kategori:Songar skrivne av Joni Mitchell
Kategori:Nettwerk Records-singlar
Kategori:Songar produserte av Joni Mitchell
Kategori:Nummer-ein-singlar i Storbritannia
Kategori:Indigo Girls-songar
Kategori:Heart-songar
Kategori:Roseanne Cash-songar
Kategori:Travis-songar
Kategori:Linda Ronstadt-songar
Kategori:Barry Manilow-songar
Kategori:James Taylor-songar
Kategori:Sarah McLachlan-songar
Kategori:Madeline Peyroux-songar
Kategori:k.d. lang-songar
Kategori:Herbie Hancock-songar
Kategori:Sixpence None the Richer-songar
Kategori:Erlend Bratland-songar
Kategori:Ronan Keating-songar
Kategori:Lara Fabian-songar
Kategori:Silje Nergaard-songar
Kategori:Glee-songar
Kategori:Hanne Boel-songar
Kategori:Cee Lo Green-songar
Kategori:Beth Orton-songar
Kategori:Katie Melua-songar
Kategori:Sam Smith-songar
Kategori:Ellie Goulding-songar
Kategori:Judy Collins-songar
Kategori:Jonas Fjeld-songar
Kategori:Béla Fleck-songar